شه‌فه‌ق
نیوز- هەرچەن دە فەرهەنگ کوردیاتی و وە‌گەلکاری، ژنەێل کورد، بەشێ لە زنجیرەێ کار و
هەرزێشت بینە باوجی دە جاران کەمتر دیمنە ک ژنێگ وە تەنیایی، جوور کارئافەرینێ بناسرێ.
ئی دەورانە،
دتوانیمن وە دەورانێ بزانیمنەێ ک ژنەێلەێش لە بوار کارئافەرینییەو؛ قسەێل فرەیێگ ئەڕا
وتن داشتنە و دیرن.
مەستانە
بێتەرەف، یەکێ لە ئەوانەسە ک هەم دە بازەڕگانی ئوو هەم دە لا تەوانمەندسازی و هووکارە
کردن وە کامپیووتر یە سێ دەهەسە ک دە ئیلام، وەکارتر و پڕکارتر لە فرە لە پیاگەێلە
خوەێ وە بازاڕ کار ئیلام ناسانگە.
یە ئیوە
و یەێش دەنگ و باس ئی ژن کارئافەرینە.
-خانم
بێتەرەف ، دە سەر قسەگە ئەڕامان بویش، ئەڕا چە کارئافەرینی؟
: هاتن
م وەێ کارە چۆچشتێ میرات‌ئەڵگریێگە لە شێوەێ ژیان و کار باوگ و باپیرم ک وە شەهاتی
وڵات، ئەو دو گەوراپیاگە هەم ئایمەێلێ خزمەتگوزار و کارپووڕن و مەردم‌دار بینە هەمیش
هەمیشە چەن کەس دە وەردەس و دە دەور و گردێیان نان بردگە ئەڕا ماڵ. کارئافەرینی دە
بنەماڵه‌ێ ئیمە، ئەوان کردنەسە باو و بییەسە پێشەپدەری ئیمە، کارئافەرینی خوەێ، بەشێگە
لە فەرهەنگ ساق و خەس کوردیاتی خوەمان، ئیمەیش پەلێ لەێ وە هاماڵ‌جەم.
شه‌فه‌ق
نیوز:خوەت یە چەنێگە هایتە نام جەرخە و چەرخەێ کارئافەرینەێلە؟
: هەرچەن
ک هە لە زاڕووییەو ئوو دە نام ماڵەو هووکارەێ چشت چشتێ لە بازاڕ کار بیمە باوجی خوەم
ئەڕا خوەم، یە دی سی ساڵە هاتمەسە نام ئی کار و بارە.
یەکم کارەێ م چەکانن شوونێ بی ئەڕا ئامووژیاری کارەێل
ئداری و کامپیووتری وە شاروەندەێل ئیلامی ک تا وە یەمە هە هامە نام ئی کارە هەرچەن
ک دە کەشێ دیرم شوون چەن کار گەپتریش دگرم و قەێرێ لەێیانیش ئەنجام دامە.
شه‌فه‌ق
نیوز: دەرس خوەنستن چەنێ یارمەتییت داگە
: م
فەوق لیسانس مودیرییەت بازەڕگانی گرتمە چوون بازەڕگانی کارێگە ک دڵخواز منە باوجی چوون
هەمیشە کەمدەسی و بێ‌دەسی ژنەێل هام‌وڵاتی خوەم دیمە، هەرچەن ک کارەێلەم هن گشت جامێعە
بییە، هەمیشە کارێ کردمە ک دە کارەێلەم فێشتر لە گشتێ؛ سەرە‌وەرەێ ئافرەتەێلە بکەم
چوون دزانم ک ئەوان لە م رەنگێگ؛ جوور ژنێگ کارئافەرین فرەتر رێچاو دیرن و منیش ئەڕا
خاتر CSR و جواو داین وەێ داخواز ئێجتماعییە،
هەمیشە نامەسە مل خوەم ک ده کار ئەڕا جامێعەێ ژنەێلە چەن گام فرەتر ئەڵگرم.
-ئێسە
چە دکەن وەرد ئی کورونا؟
:کوروناییش
جوور مێمانێ بێ‌مکیس سەر کیشاگە وە ماڵ گشتمان ئوو چارمان ناچارە ک بسازیم وەردێ، دە
سەر کارەێلەمان خۆ پوروتوکوڵەێلە دگریمنە وەر چەم ئوو نایمنەسە مل هامکارەێلەمانیش
ک لەێ‌وا بکەن هەر وەختێگیش ک ستاد کورونا وتگە ئیمەیش دەرانەگەمان بەسیمن و کارەگەمان
داخریاگە، چە بکەیمن؟ دی، ئیمەیش جوور گشت وڵات.
بێ‌ژە
ئەوەیش تا وەورە ک توانستیمنە دە داین ماسک و ئەڵکوڵ هامیاری کردیمنە وە بنەماڵەێل
کەم‌دەس و دە لاێ‌تریشەو ئیمە  پاساژێ دیریمن،
چوون ک کورونا کار و بار کرانشینەێلەمان تەختەو کرد و دەرئامەیێ نەداشتن، ئیمەیش بەش
خوەمان خەمێیان خواردیمن و قەێرێ لە کراگە لەیان نەسەنیمن چوون باوڕمان یەسە ک کورونا
کەلەمەیێگە دیاری ک دنیا گشتێ تووشێ هاتگە و هەرکەسێ دە وەراوەرێ بێ‌‌تەفاوەت بنیشێ
بایەدە بزانێ ک شەڕ کورونا ریش خوەییش دگرێ چ لە لا ماڵی و کار و بار ئوو چ لە لا گیانییەو.
وەێ
خاترە ئیمەیش دڵمان قرچیا ک جوور گشت ئایمەێل خەێرخواز دە پەڕ و کەمارەێ ئی دنیا، بەشێ
دە کەمەو کردن دەرد هامدەردەێلەمان دە لا گیچەڵ کورونا بداشتووبیمن تا دە ژێر بار ژیان،
پشت هیچ برا و خوەشکێگمان نەچەمێگەو.
شه‌فه‌ق
نیوز: لە خاتراتتان دەێ هەمگە ساڵە بویشن
: کار
کردن دە ئی هەمگە ساڵە پڕە لە خاترەێل جووراجوور، یەکێ لەیان ک فرە خوەشە دە لام و
دە ویرم ماگەسەێ یەسە؛ رووژێ ک وە شوون گرتن جەواز ئەڕا ناین تەرح گەپێ ئەڕا تووریست
و گەشتیاری چگم، ژنێ دە ئوستانداری ئیلام، هەڵەخەن هات وەرەو پیرییم و سپاس فرەیێگ
لەم کرد، م چوون نەدناسیمەێ جگێ سەرم سڕ ما ک جەما توویشی یە ئەڕا هە سپاس لەم دکەێ،
تاقەتم نەگرت و پرسیم لەێ ک دێ‌دێ م لە کوو؟ تو لە کوو؟ و ئەڵ بان چە ئی هەمگە هە لاڵکی
وەمەو م خۆ کارێ ئەڕات نەکردمە ک خەنست وت وەم "نە ، خانم بێتەرەف م پانزە ساڵ
وەر ژە ک بێکار بیم دهاتمە سەر کڵاسەێلەێ ئیوەو هووکارەێ کامپیووترەو بیم و فرە چشتیش
یادەو گرتم ئمجا ئەو کڵاسەێل و قسەێل ئیوە بینە چین خەێرێ ئەڕام ک نووڕستنم جوور ژنێگ
وە کار کردن دە دەر گۆڕیا ئوو چگمە شوون دەرسەگەم و یەمەیش دومای چەن ساڵ لەو رووژە
ک تەقیامە وە ئیوە، بایەدە سپاس لەتان بکەم" ئی‌جوورە چشتەێلێ شەکەتی لە گیان
ئایم دەرارێگە دەر چوون وەڕاسی م تا ئەورەێلە ک توانستمە وە کارئافەرینی ئەڕا ژنەێلە
وە چەمسار دەرئامەدییەو نەنووڕستمە و خواستمە وە بەش خوەم، منیش بارێ ئەڵگرم بەشکەم
بتوانیمن بانانێ خوو و دنیایێگ خاستر ئەڕا چینەێل ئایەندە و زاڕووەێلەمان بسازیمن،
وە یەکەو.
شه‌فه‌ق
نیوز: دی چە؟
: م
جوور کەسێ ک چالاکی ئێجتماعی دیرێ، هەمیشە کارئافەرینی وە هنێ ئەڕا خوەم زانستمە تا
ئاسووێ؛ چووزانم سەرئاسووەێلێ ئەڕا هامترازی دە نام‌بەێن ژن و پیاگ بنرێ چوون وەێجوورە
ئەوڕەسیمە ک ژن کەمدەس و بێ‌دەسهەڵات منێگە ئایم بێ‌دەس و پا و بێ‌دەم و زوانێ ک نەدتوانێ
بەش و ماف خوەێ دە نام جامێعە، حەتتا دە بنەماڵەێ خوەییش بیارێگە دەس، وەختێ ک کارێ
ئەڕا کەسێ دوفێشتر ژنێ دیارمە دی چۆچشتێ وە دڵنیایی و ئارامێشت فرەترێ دڕەسم و دە ئی
رێگە هەمیشە یە ها وەر چەمم ک بایەدە نووخوازی بداشتووبم و چشتەێل نووترێ بکەمە دی.
لە لای منەو مودیرییەت خاس هە منێگە نەچیرەوانی ئوو
مودیر خوو کەسێگە ک هەمیشە ویریا بمینێ تا هەر پەت و دەرفەتێ گیرێ هات ئشکارێ بکەێ
و لە دەسێ دەرنەچوو.
یەیش
بویشم ها؛ م  وە بان ئی لایینداریمە لە ژنەێلەگە،
نێگام وە کارئافەرینی جنسییەتی نییە و ئەر تاکمەجارێ بخوازم دش بکەمە نام کار نووترێ،
دی نەدنووڕنم وە یە ک بوسم و بزانم وڵاتوەندەێلە ئەو کارە وە ژنانە ناسنەێ یا وە پیاگانە.
بێ ئی چەمدارییە وەختێ ک دیم وەرەقەت ئەنجام داین ئەو کارە دیرم و دومای یە ک خاس وەز
و جزێ گرتم، وەرە دنم و دچمە نام کارەگە، تا ئمڕووژیش توانستمە وە یارمەتی بنەماڵەگەم
و کەسەێلێ تر ک خاس رام نانەو راوێژکاری داشتنە وەردم هە وەرەو نواتر بچم و دە ژێر
کار دانەمینم.
شه‌فه‌ق
نیوز: دەێ‌لا و دەولاێ سنوور ئێران و عراق، تا بەغدا و تێهران، کوردەێل هام‌زوان فەیلی
نیشتەجیین، تا ئێسە وەرد یەکترەکی، دە کار و بار بەشداری داشتنە؟
: ئا،
هام‌وشوو و تاکمەکارێ دە نام‌بەین ئیلامیێەێلە و ئەوان بییە هەرچەن ک یە فرە کەمە ئوو
بایەدە ئی مەردمە ک گشتێ قاوم و کارە و نام‌زگ یەکترەکیین و دەسێیان دچوو دە بازاڕ
ئێران و عراق، فرەتر وەرد یەکتری کار بازەڕگانی بکەن، هەر دو دەوڵەتەیش یە ئەڕایان
خاسترە و خاسە ک پشتگری بکەن لەێ کارە چوون دە دنیا یە باو کریاگە ک پایداری و ئاسایش
ئیلا و ئەولای سنوورەێلە وە سەرمایە ناین و هام‌بەشی دەوڵەتەێل و وڵاتوەندەێلە دە هەر
دو لاێ سنوور، پایارەو دکرێ و یە دە شوون خوەێ هامیاری کارەێل فەرهەنگی و ئێجتماعی
دیارێ دوفێشتر ک ئیمە دە هەر دو لاێ سنوورەگە، گشتمان هام‌هووز و قاومیمن.
شه‌فه‌ق
نیوز: ئێسە فەزاێ کەسب و کار ئەڕا ژنەێلە، لە چەمسار ئیوە و هە جوور ژنێگ کارئافەرین
ک ها بارتێیەو، چوونە؟
:یەمە
خوویەێ یەسە ک دی گشت وڵات ئەوڕەسینە ک کار و بار کڵاسیک و ئستخدامەێل دەوڵەتی جواویار
نییە و بایەدە هەر کەس وەڕاس بتوانێ ویر وە کارێ بکەێ ئەڕا خوەێ ئوو کارئافەرینی بییە
وە تەنیا پتانسیل گەپێ ک ها وەر دەس هەر کەسێ تا بخوازێ و بجمێ ک کارێ بکەێ، چۆچشتێ
دی کارئافەرینی؛ چمان تەنیا رێکارێگە ک ماگە ئەڕامان هەرچەن ک مانێعەێلێ ها وەر رێ
ک بایەدە ئەڵگیردرن و یەمەیش خۆ دووزەمەێ کورونا ئەڵ بان گشتێ، کۆچگ دخەێگە وەر رێ
وڵات و هێمێدارم ک زووترێ چارەسەر بکرێ.
شه‌فه‌ق
نیوز: ئیوە ئەڕا تا ئێسە دە ئیلام مانە؟
: ئێرە
باوانمانە و م خوەم وەێجوورە هەست و ئێحساسمە ک ئی وڵاتە دەێن و دەێیەت فرەترێ دە ملمان
دیرێ ئوو مەسئوولیەت ئێجتماعی حۆکم دە ملمان دکەێ ک خوەمان کارێ ئەڕا خوەمان و وڵاتمان
بکەیمن و دی ئێقەرە وە تەماێ هاتن فرێشتگ نجات و رزگاری ئەڕا خەڵکەگەمان نەنیشیمن،
ئیلام ئیمە وەێ‌ هەمگە کار نەکریاگە دە نامێ، جی فرەترێ ئەڕا کار دیرێ ئوو شایستەێ
ئیمە نییە ک ئوستانەگەمان فرەترین ئامار خوەێ‌سووزانن و خوەێ‌کوشتن دۆتەێل و ژنەێل
بداشتووبێ، ئەگەر شوون و نوونەێل خاسێ ئەڕا کار ژنەێلە بنرێ، دڵنیا ببن ئەو دۆتە ک
خێیاڵ دکەێ رێگەێ‌تر بێ‌ژە مردن ئەڕاێ نەماگە خوەێ ئێقەرە دە کار کردن تێکووشان دکەێ
ک نە هە خوەێ ک بڕێ تریش لە دۆتەێلەێ هام‌لف خوەێ بیارێگە رێ راسان و خاسان، ئیمە ک
دەسمان دچوو ئەر ئیجوورە کارەێلێ نەکەیمن دی وە گەرەک چە دیایمن؟ ئەر لە م پرسن؛ دی
هیچ.
ژنەێلە
ئیمە دە وەرقەت هەشت ساڵ جەنگ و شەڕێ نابەرامبەر هاتن و دەو نام‌دەسانە راوسیان دە
نواێ گشت چشتێ، ئێسە ئەگەر خوەمان بخوازیمن و ئەگەریش بهیلنەمان لە تان بێکارییش ئەڵهایمن،
بێکاری لە مووشەک و بومباران و جەنگ، خۆ سەختتر نییە.
شه‌فه‌ق
نیوز -لە چەمسار ئیوە، ژنەێلە چەنێ دتوانن کارئافەرینی بکەن؟ ئوو فرەتر دە چ بوارەێلێ؟
: ژنەێلە
دوکوت وڵاتن یە ئەوەڵیەکەگەێ، دوێمیەکەێ یەسە ک وتم وە خزمەتتان دەرس و زانکۆ و تکنولووژی
کارێ کردگە ک دی دە فرە لە کارەێلە ژن و پیاگ نەماگه سێیمەگەییش یەسە ک ژنەێلە لە بەن
گشت کارێ ئەڵان، م خوەم نموونەیێگم لەیان ک تا ئێسە چەنی‌چەن جار وە سنگەێ  کارئافەرین نموونە خەڵاتی کریامە، ئوو بێ‌ژە کار
ئامووژیاری و کامپیووتر و بازەڕگانی و ساخت و ساز، ئێسە دخوازم بچمە نام کار گەشتیاری،
ئی کارە فرەتر ئەڕا ژنەێلە خاستر دزانمەێ چوون هە وەوجوورە ک وتم، ژنەێلە دوکوت وڵاتوەندەێلەن
ئوو هەمجاییش چوار سەد و بیس کیلوومتر لە سنوور ئێران و عراق هن ئیمەسە و یە خوەێ پتانسیل
گەپێگە ک ئەڵکەفتگە ئەڕامان چوون ئیمە وەێ ئاو و هەوا خاسترە ک نسبەت وە عراق دیریمنەێ
ئوو وەێ نزیکییە ک وەرد بەغدا و ئەو شارەێلەێ دیریمن و بەس و پەیوەنەێلێ ک وەرد کورد
فەیلی عراق دیریمن، ئەگەر خوەمان بخوازیمن و ژێرخوانەێل گەشتیاری خاسێ بنیمن باوڕ بفەرموون
هە وە ئاسانی دتوانیمن ک ئەوان بکیشیمنە ئێرە. یە تەرحێگە میللی و حەتتا تەرحێگە ئەڕا
ئێران و عراق گشتێ، نە هە ئیلامییەێلە.
همیرم
یەسە ک مەسئووڵەێل دەوڵەتی دە ئیڵام، جەواز و زەمین و وام بانکی ئەڕا ئیجوورە کارەێلێ
بدەن وە ژنەێلە چوون وەڕاسی هەر جیێ ژنەێلە هاتنەسە نوا پرچ و پاکتر و دیاری‌تر و بێ‌تەماتر
کارەێلە ئەنجام دانە ئوو هەم رەونەق و هەمیش سەرمایەێ ئێجتماعی فرەترێ  پێشکش کردنە وە وڵات. وەخت یەسە ک دی گشتێ دڵنیایی
بداشتووبن وە ژنەێلەێش ئوو وە جی دوچاوەکی کردن ئەڕا پیاگەێلە و ئەڕا جوبران ئی هەمگەێ
ساڵە ک ژنەێلە نەتوانستنە مەیدان‌داری بکەن دە لا کار و بار، خاسە ک فرەتر لایین ژنەێل
کارئافەرین بگرن تا وە  "تەبعیز موسبەت"
ناین، ژنەێلە بتوانن فرەتر خوەیان و تەوانێیان دە کارئافەرینی بدەنە نیشان چوون ک وەڕاسی
لە پیاگەێلە هیج چشتێ کە‌م نەدیرن.
